Graad 1 | Laerskool Buffeljags
Opvoeder : Me. Jonandi Steyn
Die nuwe skooljaar begin vroeg in Januarie. Baie ouers wie se kleingoed dan vir die eerste keer hul skoolskoene gaan aantrek, is net so senuweeagtig oor hierdie skooljaar soos die outjie wat nou vir die eerste keer op die skoolbanke gaan sit. Hierdie wenke kom van 'n grondslagfase onderwyseres wat al menige eerste skooldag meegemaak het.
OM DIE SENUWEES BIETJIE TE STIL:
Die aand voor die tyd moet als reg wees. Pak saam met u kind sy/haar tassie in en sit die skoolklere uit.
Indien u kan, bring self u kind die eerste dag skool toe, al was hy/sy in Graad R by dieselfde skool. Dit is nogsteeds vreemd en nuut. Moenie vergeet om 'n foto te neem nie. Dit is 'n mylpaal vir kind en ouer.
As u kind met die bus ry, sorg dat hy/sy dit weet. As mamma/pappa of iemand anders hom/haar kom haal, lig u kind daaroor in. (Moenie reelings verander in die eerste week nie, maak vaste reelings om sodoende onsekerheid vir u kind uit te skakel).
Leerders is gewoonlik greetig om die vakansie al te begin "leer" vir Graad 1, veral as hulle al die nuwe skryfgoedtjies kry. Leer hulle dan sommer om stelselmatig hulle naam en van te skryf. Leer hulle ook hulle verjaarsdagdatum aangesien hulle dit gewoonlik nie onthou nie.
Hulle kan ook 'n kontak nommer aanleer, mamma/pappa se nommer. Hierdie goed is nie verpligtend nie, aangesien ons daaraan gaan werk tydens die eerste kwartaal.
Die onderwyseres ontvang die leerders en wys hulle sitplekkies aan. Sodra al die leerders daar is "begin" die skool amptelik met saalbyeenkoms waar u as ouers ook welkom is. Hou ook die volgende in gedagte: Besorg u kind betyds en rustig by die skool. Laat jou kind rustig word voor jy die klaskamer verlaat. Die onderwyseres gee gewoonlik nie om as Ma 'n rukkie talm nie. Loop sodra hy/sy tevrede is. Elke kind kry 'n kaartjie met sy/haar noemnaam daarop. Sommige outjies raak 'n bietjie verward en reageer nie op hul name nie.
Merk alle klere duidelik wat u kind skool toe aantrek. Ons kan geen verantwoordelikheid aanvaar vir verlore klere nie.
Pak elke dag vir u kind 'n kospakkie in. Maak seker dat daar vir elke pouse 'n toebroodjie of iets dergliks is. 'n Kind van sewe kan nie 'n hele oggend op 'n leë magie aktief wees en konsentreer nie. Indien vrugtesap ingepak word, maak seker dat die houer se proppie dig sluit. 'n Nat tas en boekies is 'n treurige gesig.
Leerders is alreeds baie senuweeagtig en soms ook tranerig op die eerste dag van Graad 1. As hy/sy dan uitvind dat die maatjies goed het wat nodig is en hy/sy nie het nie, is dit baie onaangenaam.
Items wat met die aanvang van Graad 1 beskikbaar moet wees is asvolg:
2. 2 x dikleêrs
* Assessering leêr (slegs met koerantpapier oorgetrek. Ons gaan die voorblad self maak en dan weer huistoe stuur om met plastiek oor te trek. Die rede vir die oortrek met koerantpapier, is om eenheid in die klas te skep)
* 'n Leêr vir al hulle los papiere. (Trek dit asseblief oor met enige effe kleur papier. Ons gaan weereens 'n voorblad maak en dan die leêr huistoe stuur om met plastiek oor te trek)
3. 'n A4 hardeband boek. (Hierdie boek is vir huiswerk bladsye asook om met u te kan kommunikeer. Leerders moet ook hulle huiswerk in die boek oefen bv. somme en getalname)
4. 3 x A4 plastiek koeverte
* Vir los papiere vir huiswerk
* Los flitswoorde
* Verslag aan einde van die kwartaal
5. Pakkie dik uitdraaikryte.
6. 7 x dik HB driehoek potlode
7. 7 x Pritt
Moet asseblief nie al die potlode en pritt-buisies op een slag inpak skool toe nie. Leerders verloor dit of gee vir die maatjie wat nie het nie. Vervang eerder deur die loop van die jaar.
8. 'n Skerpmaker wat gepas is om die dik potlode skerp te maak
9. 'n Sagte uitveër
10. 'n Gemaklike skêr (neem in ag as u kind links-handig is)
11. 'n Liniaal
12. 'n Pakkie dik vetkryte (vir beginners voorgeskryf)
13. 'n Dagboek
Merk asseblief alles – maak seker dat u kind weet waar sy naam geskryf staan.
Vul deur die loop van die jaar die skryfbehoeftes aan na gelang van behoefte.
Wees ingelig oor jou kind se vordering en skoolaktiwiteite. Vra wanneer iets onduidelik is of as jy bekommerd is.